Ինչպես գիտենք, Հայաստանը վերջնական պատասխան չէր տվել անդամակցության մասին` նպատակ ունենալով շարունակել իր ակտիվ համագործակցությունն Արևմուտքի հետ և պուտինյան այս կառույցին մերձենալու դիտորդի կարգավիճակով: Սակայն, ինչպես պարզվում է, Մոսկվան շատ է ուզում, որպեսզի Հայաստանը լիիրավ անդամ դառնա` այսպիսով նորից Ռուսաստանին ընդունելով «ավագ եղբայր»: Պուտինյան ծավալապաշտական ծրագիրը բնավ էլ ձեռնտու չէ Հայաստանի համար, ինչի մասին նախորդ քննարկումների ժամանակ ակնարկել է Ս. Սարգսյանը: Շարունակելով վարել կոմպլիմենտար քաղաքականություն, ՀՀ նախագահն իրատեսորեն է գնահատում Հայաստանի վիճակը, այն մարտահրավերները, որոնց հանդիման կանգնած է մեր երկիրը: Հետևաբար նախագահ Սարգսյանը չի կարող միանշանակ լուծում տալ խնդրին` այսպիսով հեռանալով Արևմուտքից, որից են կախված համազգային նշանակության մի շարք խնդիրներ և, մասնավորաբար, Ցեղասպանության և Լեռնային Ղարաբաղի ճանաչումները: